Diari Oficial de la Generalitat Valenciana


Sumari del DOGV 5844, del 08-09-2008 (2008/10759)

Convocatòria i bases per a la provisió d'una plaça d'agent d'acció comunitària.
-------------------------------------------------------------------------------

### Dades del document

Número de DOGV
:   5844

Data del DOGV
:   08-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10906


Data del document
:   04-07-2008

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * concurs administratiu
    * administració local
    * treballador social
    * tercera edat

Convocatòria i bases per a la provisió d'una plaça d'agent d'acció comunitària. [2008/10575]  
Aprovades per Resolució de l'Alcaldia de data 3 de juliol de 2008, la convocatòria i les bases específiques, que han de regir (juntament amb les bases generals que van ser publicades en el BOP núm. 2, de data 3 de gener de 1996), el procés selectiu per a la provisió d'una plaça d'agent d'acció comunitària, vacant en la plantilla de funcionaris d'este ajuntament, per la present es fan públiques les dites bases:  
1. Denominació de la plaça: agent d'acció comunitària.  
2. Naturalesa: funcionari de carrera, subgrup C1, escala d'administració especial.  
3. Nombre de places: una, pel torn lliure.  
4. Requisits:   
a) Tindre la nacionalitat espanyola o estar comprés en algun dels supòsits de l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
b) Posseir la capacitat funcional per a l'exercici de les tasques.  
c) Haver fet els setze anys i no excedir, si és el cas, de l'edat màxima de jubilació forçosa.  
d) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació publica.   
e) Titulació exigida: Batxiller superior, formació professional de segon grau o equivalent o estar en condicions d'obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant per mitjà de certificació expedida a este efecte per l'administració competent en cada cas.   
5. Tribunal de selecció. La composició del tribunal de selecció, predominantment tècnica i especialitzada, estarà integrada pels membres següents:  
President  
Titular: el cap de Servicis Socials.  
Suplent: el cap de la policia local.  
Secretari  
Titular: el secretari de la corporació.  
Suplent: el cap de Servici de Règim Interior.  
Vocals  
- Un funcionari de carrera, de qualsevol administració publica, designat per la Direcció General de Cohesió Territorial Local, que actuarà a títol individual.  
- Titular: el cap de Servici de Cultura.  
Suplent: el funcionari que ocupe el lloc de treballador social amb funcions relacionades amb les persones majors.  
- Titular: el funcionari que ocupe el lloc de treball de gestor de tercera edat.  
Suplent: el funcionari que ocupe el lloc de tècnic auxiliar de Servicis Socials.  
- Assessors del tribunal que podran assistir a la sessió amb veu però sense vot: un especialista de valencià.  
6. Sistema de selecció: oposició lliure.  
7. Drets d'examen: 58,60 euros. Les persones interessades efectuaran l'ingrés en el següent número de compte: La Caixa, situada a l'av. Blasco Ibáñez, número 17 de Mislata, en el compte següent: 2100 1432 36 5141183923. El justificant de l'ingrés haurà d'entregar-se juntament amb la instància. Podran quedar exempts del pagament dels mencionats drets els aspirants qie presenten els oportuns certificats de l'Oficina d'Ocupació, en què conste: 1) que està desocupat; i 2) que no percep cap prestació de desocupació.  
8. Exercicis de l'oposició  
8.1. Primer exercici. Exercici obligatori i eliminatori.   
Consistirà en la realització d'un test de 50 preguntes sobre la totalitat del temari, amb respostes alternatives, sent només una d'elles correcta. Les preguntes se seleccionaran pel tribunal per sorteig celebrat abans del començament de l'exercici, d'entre les propostes presentades en eixe moment pels membres del tribunal. El temps de duració de l'exercici així com la penalització d'errors serà determinada pel Tribunal immediatament abans de començar l'exercici en funció de la dificultat de la prova.  
8.2. Segon exercici. Exercici obligatori i eliminatori.   
Consistirà en el desenrotllament d'una tema sobre la part segona del temari, relacionat amb les matèries específiques, triat per sorteig celebrat abans del començament de l'exercici d'entre els proposats pel Tribunal. El temps de duració de l'exercici serà determinat pel Tribunal immediatament abans de començar l'exercici.  
8.3. Tercer exercici. Exercici obligatori i eliminatori.   
Es desenrotllarà per escrit, durant un període màxim de tres hores, i consistirà en la redacció d'un informe sobre dos supòsits pràctics plantejats pel Tribunal. Immediatament abans de començar l'exercici, relacionats amb les tasques a desenrotllar.   
En este exercici es valorarà la sistemàtica en el plantejament i la formulació de conclusions i el coneixement i l'adequada aplicació de la normativa vigent.  
Es qualificarà cada un dels tres exercicis fins a un màxim de deu punts; sent eliminats els aspirants que no aconseguixen un mínim de cinc punts.   
El Tribunal qualificador queda facultat per a la determinació del nivell mínim exigit per a l'obtenció de les dites qualificacions.  
8.4. Quart exercici: exercici obligatori i no eliminatori.   
Consistirà en dos proves: 1) Coneixement oral del valencià, per mitjà de lectura d'un text triat pel tribunal; 2) Coneixement escrit del valencià, per mitjà d'una traducció del valencià-castellà i viceversa, d'un text triat pel tribunal, durant un temps màxim de 20 minuts. La qualificació d'este exercici serà de 0 a 2 punts.  
9. Temari  
ANNEX I  
MATÈRIES COMUNES  
1. La Constitució espanyola de 1978. Els principis constitucionals. La Corona. Les Corts Generals. Les cambres. La seua regulació en la Constitució espanyola.  
2. Els drets fonamentals i les llibertats públiques: regulació, protecció i restricció.  
3. El Govern. El president del govern. El Consell de ministres. Relacions entre el govern i l'administració. El poder judicial.  
4. Organització territorial de l'estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: principis generals i organització.  
5. Principis generals del procediment administratiu. Normes reguladores. Dies i hores hàbils, còmput de terminis. Recepció i Registre de documents.  
6. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.  
7. Les hisendes locals. Principals ingressos públics. El pressupost municipal.  
8. La funció pública. Classes de funcionaris. Adquisició i pèrdua de la condició de funcionari. Selecció i provisió de llocs de treball.   
ANNEX II  
MATÈRIES ESPECÍFIQUES   
9. Origen i desenrotllament de l'Estat de Benestar. Procés històric i plantejament actual.  
10. El concepte de necessitat: classificació i relació amb l'entorn social  
11. La Llei de Servicis Socials de la Comunitat Valenciana.   
12. Els Servicis Socials Generals. Conceptes. Tipus i característiques.  
13. Els Servicis Socials especialitzats. Característiques.  
14. Pla Municipal d'Acció per a les Persones Majors 2008-2011.  
15. Intervenció social i acció comunitària en l'àmbit local. Principis generals.  
16. La participació ciutadana en l'àmbit local.  
17. Situació demogràfica i perspectives de futur en les persones majors..  
18. Principis psicosocials de la intervenció en les persones majors.  
19. Els centres per a persones majors. Tipologia i característiques estructurals.  
20. Preparació i adaptació a la jubilació en l'àmbit comunitari.  
21. La informació específica per a les persones majors. Principis i estratègies.  
22. Programes comunitaris de prevenció dirigits a les persones majors.  
23. La promoció del voluntariat social. Àmbits d'actuació.  
24. El teixit associatiu en l'àmbit local.   
25. Adaptació de l'entorn i qualitat de vida en les persones majors.  
26. El coneixement de l'entorn i la promoció del turisme en les persones majors.  
27. Programes de suport familiar per a la integració de les persones majors.  
28. Programes per a la igualtat d'oportunitats. Principis i tipologia.  
29. Multiculturalisme i estratègies d'integració per a les persones majors.  
30. El Consell Municipal de la Tercera Edat. Composició i funcionament.  
31. Programes de teràpia ocupacional en l'àmbit de les persones majors.  
32. Els majors i les noves tecnologies de la informació.   
33. Estratègies d'ajuda i autoajuda en l'acció comunitària dirigida a les persones majors.  
34. Actuacions d'intercanvi generacional i difusió de programes gerontològics.  
35. El programa municipal: aules de l'experiència. Organització i classificació de les activitats.  
36. La integració de les persones majors en els programes de formació permanent.  
37. Programes d'animació sociocultural dirigits a col·lectius amb necessitats d'integració comunitària.  
38. La participació del voluntariat social en els programes de servicis socials municipals.  
39. Adaptació de l'entorn i programes de seguretat viària per a les persones majors.  
40. Sistemes de seguiment i avaluació en els programes comunitaris dirigits a les persones majors.  
41. Instruments per a la recollida de dades en el procés d'investigació: observació, enquesta i qüestionari.   
42. Informació i documentació en l'acció comunitària. El registre i l'arxiu de documents.  
Mislata, 4 de juliol de 2008.- L'alcalde: Manuel Corredera Sanchis.